Mä löysin laakson hymyvän
Mä löysin laakson hymyvän
 Ja viehättävän soman,
 Vaikk’ en ois luullut lymyvän
 Tääll’ onnen ikioman.

 Jasmiinit täällä lemuaa,
 Kukoistain puolet kesää,
 Karitsat juosta remuaa
 Ja peipot vaalii pesää.

 Illoilla kuuluu kumpulla
 Yörastaan soidin hellä,
 Ja ruusu kun on umpulla,
 On juhla mettisellä.

 Tääll’ elän kanssas, umppunen,
 Eidyllist’ elämääni,
 Ja muu ei häiri rauhaa sen
 Kuin paimentorven ääni.